Foto’s: Huise vir sy muise | Maroela Media
Fotograaf Simon Dell het op ŉ familie muise in sy tuin afgekom, maar in plaas daarvan om muisvalletjies te stel, het hy eerder ŉ miniatuurdorpie vir hulle gebou.
Dell, van Sheffield in die Verenigde Koninkryk, het in ŉ onderhoud met die webwerf Bored Panda gesê hy was een dag besig om gras te sny, toe hy iets op die grond sien beweeg het. “Ek het my kamera uitgehaal en ŉ baie oulike muishuisie tussen die varsgesnyde gras opgemerk.”
Hy het ŉ paar grondboontjies gaan haal en binne ŉ paar minute het die muis kom ondersoek instel.
“Ek het daar en dan besluit om vir hom ŉ skuiling en ŉ veilige plek te bou waar hy kon wegkruip en in vrede kon eet.”
Dell sê hulle het ŉ hele paar diere in die tuin – van voëls tot selfs ŉ vos, krimpvarkies en eekhorings.
Die muise het nou selfs hul eie Facebook-blad waar jy hulle avonture kan dophou.
RHG · 4 maande gelede
Dis die mooiste storie! Dis lewende diertjies. Mens moet mooi dink voordat mens “pestilensies” uitroei. Dink dis meeste mense se reaksie op muise. Die natuur balanseer homself. ‘n Uil kan dalk die getalle in toom hou. Elke ding het ‘n nut. Mooi foto’s. Iemand kan ‘n storieboek skryf ook die muisfamilietjie.
Vee · 4 maande gelede
Laat my dink aan ” Kamma – Land ” ☺
So pragtig. Baie oorspronklik en kreatief! Dit kos hom seker ure en ure se “aanlê” met die kamera om sulke unieke oomblikke vas te vang. Dankie MM vir ‘n prettige storie.
Lewendige sprokiesboekprentjies. Dit laat my sommer verlang na al my sprokiesboekdae as kind.
Dis te dierbaar. Nou gaan my kinders ook muise in ons tuin wil hê! 😁😁🐁🐀
Dis alte pragtig. Hier by my is die kleinste muise. Hulle eet voelsaad saam met die voels. Winter kom sit hulle in n ry op die dekodeerder (dis mos warm bo-op) Enige dier word mak as hulle agterkom jy gaan hom nie skade aandoen nie. My akkedisse eet ook uit my hand. Hulle is groot en spekvet. Lief maalvleisies. My honde en kat steur hulle glad nie aan ander lewendige goedjies nie.
Miekie · 4 maande gelede
WOW. Dis nou oorspronklik en so bly hulle uit die huis. My een skoonsussie en broer bly in Engeland en elke jaar het sy ‘n krimpvarkie wat sy voer ‘n sekere tyd van die jaar. Maar hulle is mos maar baie streng in sekere Europese lande sy was by ‘n troetelierwinkel om te hoor of sy mag en hulle verkoop kos vir die krimpvarkies. Hulle is ook lief vir diere en voels en voer die voels ook met oulike voerders. Ek bly in ‘n woonstel complex en ek ly al aan ‘n complex. Mag nie voeltjies water of kos gee nie
* Dis die mooiste muisies ooit * Dankie vir die pragtige fotos !
Cora Simpson · 4 maande gelede
Dis absoluut fantasties dat n vaal ou muisie so belangrik kan word. Kom ons sing saam: Ek’s n dapper Muis. Dis vreeslikste mooiste fotos en dit maak Kersfess ook spesiall. Wys meer asseblief
Is dit nie wonderlik nie? Nie gif of valletjies of ander wrede uitwismetodes bedink nie. Nee, muishuise gemaak. Fantasties. Teken van n hoogs ontwikkelde mens.